Source: https://www.zakonypreludi.sk/zz/2008-324
Timestamp: 2020-04-09 19:38:36+00:00

Document:
324/2008 Z. z. Vyhláška o základnej umeleckej škole | Aktuálne znenie
Vyhláška č. 324/2008 Z. z.Vyhláška Ministerstva školstva Slovenskej republiky o základnej umeleckej škole
(v znení č. 245/2011 Z. z.)
Spôsob organizácie výchovno-vzdelávacieho procesu (§ 2 - § 5)
Priebeh a ukončovanie štúdia (§ 6 - § 7)
Spôsob klasifikácie a hodnotenia (§ 8 - § 14)
(1) Usmerňovaním výchovy a vzdelávania v jednotlivých umeleckých odboroch možno poveriť zástupcu riaditeľa školy (ďalej len „zástupca riaditeľa“) alebo viacerých zástupcov riaditeľa podľa týchto kritérií:
a) jedného zástupcu riaditeľa, ak má škola 10 až 20 tried,
b) dvoch zástupcov riaditeľa, ak má škola 21 až 40 tried,
c) troch zástupcov riaditeľa, ak má škola viac ako 40 tried.
(2) Na zabezpečenie spôsobu organizácie výchovno-vzdelávacieho procesu možno ďalej
a) poveriť vedúceho umeleckého odboru usmerňovaním výchovno-vzdelávacej činnosti v jednotlivých umeleckých odboroch,
b) poveriť učiteľa funkciou triedneho učiteľa,
c) poveriť vybraného učiteľa vedením predmetovej komisie,
d) vydávať školský poriadok, ktorý obsahuje najmä organizačné a psychohygienické pokyny a pokyny pre bezpečnosť a ochranu zdravia pri práci.
(3) Triedny učiteľ koordinuje výchovno-vzdelávaciu činnosť v triede, spolupracuje so zákonnými zástupcami žiakov, s ostatnými pedagogickými zamestnancami školy a vedie pedagogickú dokumentáciu. Jedna trieda na účely výkonu činnosti triedneho učiteľa pri individuálnom vyučovaní sú najmenej traja žiaci; pri skupinovom vyučovaní najmenej 12 žiakov. Triedneho učiteľa pre každú triedu na školský rok určuje riaditeľ školy. Funkciou triedneho učiteľa možno poveriť učiteľa, ktorý spĺňa kvalifikačné predpoklady a osobitné kvalifikačné požiadavky1) (ďalej len „kvalifikačné predpoklady“) a
a) vyučuje hlavný predmet v hudobnom, tanečnom, výtvarnom, literárno-dramatickom odbore, alebo v inom umeleckom odbore,2)
b) vyučuje predmet prípravná hudobná výchova v prípravnom štúdiu.
(4) Pre potreby hudobného, tanečného a literárno-dramatického odboru pôsobia v škole korepetítori.
(5) Prípravné štúdium je určené na intenzívne diagnostikovanie umeleckých schopností dieťaťa a jeho následné zaradenie do príslušného umeleckého odboru. Pre žiakov, ktorí nenavštevovali prvý stupeň základného štúdia, možno zriadiť jednoročné prípravné štúdium na druhom stupni.
(6) Základné štúdium sa člení na prvý stupeň, ktorý nadväzuje na prípravné štúdium, a na druhý stupeň, ktorý nadväzuje na prvý stupeň základného štúdia. Je určené pre žiakov, ktorí preukázali požadovanú úroveň umeleckých schopností, zručností a návykov umožňujúcich ich ďalší úspešný rozvoj v príslušnom umeleckom odbore.
(7) Prvý stupeň základného štúdia sa člení na prvú časť, ktorá má najviac štyri ročníky, a na druhú časť, ktorá má najviac päť ročníkov. Úspešným absolvovaním posledného ročníka prvej časti prvého stupňa základného štúdia získa žiak primárne umelecké vzdelanie. Úspešným absolvovaním posledného ročníka druhej časti prvého stupňa základného štúdia získa žiak nižšie sekundárne umelecké vzdelanie.
(8) Návrh na zaradenie žiaka do rozšíreného štúdia predkladá triedny učiteľ riaditeľovi školy do 31. marca školského roka, ktorý predchádza školskému roku, v ktorom má byť žiak zaradený do rozšíreného štúdia.
(9) Štúdium pre dospelých je určené pre uchádzačov, ktorí si chcú doplniť a rozšíriť svoje umelecké vzdelanie.
(1) Poradné a iniciatívne orgány riaditeľa školy sú pedagogická rada, umelecká rada a predmetové komisie.
(2) Pedagogická rada je poradným a iniciatívnym orgánom v pedagogicko-organizačných otázkach; jej členmi sú všetci pedagogickí zamestnanci školy.
(3) Umelecká rada je poradným a iniciatívnym orgánom v otázkach umeleckého vzdelávania žiakov; jej členmi sú zástupcovia riaditeľa, vedúci umeleckých odborov, vedúci predmetových komisií alebo ďalší pedagogickí zamestnanci školy.
(4) Predmetová komisia rieši odborno-metodické problémy vyučovania v umeleckých odboroch a predmetoch. Ak sú v škole menej ako traja učitelia jedného predmetu alebo umeleckého odboru, možno vytvoriť predmetovú komisiu zloženú z viacerých predmetov alebo umeleckých odborov. Vedením predmetovej komisie poveruje riaditeľ školy vybraného učiteľa na základe odporúčania členov príslušnej predmetovej komisie, ktorý spĺňa kvalifikačné predpoklady.
(5) Plán činnosti predmetových komisií sa vypracúva každoročne.
(1) Vyučovanie v jednotlivých umeleckých odboroch a v študijných zameraniach sa organizuje v rámci vyučovacích hodín; vyučovacia hodina trvá 45 minút.
(2) Vyučovacie hodiny možno spájať alebo deliť. V hudobnom, výtvarnom a tanečnom odbore možno do vyučovacieho bloku spojiť najviac tri hodiny, v literárno-dramatickom odbore najviac tri a pol hodiny.
(3) Žiak alebo zákonný zástupca žiaka má vo vyučovaní hlavného predmetu možnosť výberu učiteľa, ak s tým vybraný učiteľ súhlasí.
(1) Prihláška na štúdium sa podáva na tlačive schválenom ministerstvom školstva. Podmienkou prijatia na štúdium je splnenie požadovaných predpokladov v prípravnom štúdiu alebo úspešné vykonanie prijímacej skúšky vo zvolenom umeleckom odbore v základnom štúdiu alebo v štúdiu pre dospelých (ďalej len „prijímacia skúška“).
(2) Prijímacie skúšky sa konajú spravidla od 1. apríla do 15. júna.
(3) Termín a miesto konania prijímacej skúšky vyhlasuje riaditeľ školy najmenej jeden mesiac vopred; zároveň oznámi umelecké odbory a študijné zamerania, do ktorých sa môžu uchádzači prijať.
(4) Na posúdenie študijných predpokladov uchádzača o prijatie na štúdium zriaďuje riaditeľ školy trojčlennú prijímaciu komisiu a vymenúva jej členov pre každý umelecký odbor a študijné zameranie.
(1) Do vyššieho ročníka postupuje žiak, ktorý dosiahne na konci druhého polroka alebo po opravných skúškach aspoň stupeň celkového hodnotenia prospel.
(2) Na odporúčanie učiteľa hlavného predmetu možno mimoriadne nadaného žiaka po vykonaní postupových skúšok zo všetkých predmetov preradiť do vyššieho ročníka aj na konci prvého polroka.
(3) Ak žiak zaradený do rozšíreného štúdia nespĺňa požiadavky štátneho vzdelávacieho programu, na návrh triedneho učiteľa ho možno preradiť do príslušného ročníka základného štúdia.
(1) Prvá časť prvého stupňa základného štúdia, druhá časť prvého stupňa základného štúdia, druhý stupeň základného štúdia a štúdium pre dospelých sa ukončujú záverečnou skúškou.
(2) Ak žiak alebo zákonný zástupca žiaka neuhrádza čiastočnú úhradu nákladov, možno štúdium ukončiť len k 31. januáru alebo k 30. júnu.
(3) Ak žiak alebo zákonný zástupca žiaka písomne požiada o predčasné ukončenie štúdia, riaditeľ školy môže štúdium predčasne ukončiť posledným dňom mesiaca nasledujúcom po mesiaci, v ktorom bola predložená žiadosť o predčasné ukončenie štúdia.
(1) Prospech žiaka v jednotlivých predmetoch sa klasifikuje stupňami
a) 1. stupeň – výborný,
b) 2. stupeň – chválitebný,
c) 3. stupeň – uspokojivý,
d) 4. stupeň – neuspokojivý.
(2) Celkové hodnotenie žiaka na konci prvého polroka a druhého polroka sa vyjadruje stupňami
b) prospel,
c) neprospel.
(3) Žiak prospel s vyznamenaním, ak je z hlavného predmetu klasifikovaný stupňom 1 – výborný, v žiadnom z povinných predmetov nie je klasifikovaný stupňom horším ako 2 – chválitebný a z povinných predmetov nemá horší priemerný prospech ako 1,5.
(4) Žiak prospel, ak ani v jednom z povinných predmetov nie je klasifikovaný stupňom neuspokojivý.
(5) Žiak neprospel, ak má aj po opravnej skúške z niektorého povinného predmetu stupeň 4 – neuspokojivý.
(6) Prípravné štúdium sa hodnotí slovne na tlačive schválenom ministerstvom školstva.
(7) Správanie žiaka sa osobitne neklasifikuje.
(1) Klasifikácia žiaka zo všetkých povinných vyučovacích predmetov a nepovinných vyučovacích predmetov (ďalej len „súhrnná klasifikácia“) sa uskutočňuje na konci prvého polroka a druhého polroka príslušného školského roka.
(2) Celkové hodnotenie žiaka vychádza z výsledkov súhrnnej klasifikácie.
(3) Ak zo závažných dôvodov nemožno žiaka klasifikovať a následne hodnotiť v riadnom termíne na konci prvého polroka, žiak sa za prvý polrok nehodnotí. Riaditeľ školy určí náhradný termín na jeho hodnotenie tak, aby sa hodnotenie žiaka vykonalo najneskôr do dvoch mesiacov po skončení prvého polroka. Za klasifikáciu žiaka do určeného termínu zodpovedá príslušný pedagogický zamestnanec vyučujúci daný predmet a triedny učiteľ. Ak nemožno žiaka hodnotiť za prvý polrok ani v náhradnom termíne, žiak sa za prvý polrok nehodnotí.
(4) Ak zo závažných dôvodov nie je možné žiaka klasifikovať a následne hodnotiť v riadnom termíne na konci druhého polroka, riaditeľ určí náhradný termín na jeho hodnotenie tak, aby sa hodnotenie žiaka vykonalo spravidla v poslednom týždni mesiaca august. Ak nemožno žiaka hodnotiť za druhý polrok ani v náhradnom termíne, žiak sa za druhý polrok nehodnotí.
(5) Ak má žiak alebo zákonný zástupca žiaka pochybnosti o správnosti klasifikácie v jednotlivých predmetoch na konci prvého polroka alebo druhého polroka, môže do siedmich dní odo dňa, keď bolo žiakovi vydané vysvedčenie, požiadať riaditeľa školy o preskúšanie. Ak príslušný predmet vyučuje riaditeľ školy, môže žiak alebo zákonný zástupca žiaka požiadať o preskúšanie zriaďovateľa školy. Preskúšať žiaka nemožno, ak bol v klasifikačnom období z vyučovacieho predmetu klasifikovaný na základe komisionálnej skúšky.
(6) Preskúšanie sa uskutoční najneskôr do desiatich pracovných dní od doručenia žiadosti o preskúšanie. Ak sa žiak bez závažných dôvodov nedostaví na preskúšanie v určenom termíne, nemožno ho preskúšať. Výsledok preskúšania, ktorý je konečný, oznámi riaditeľ školy písomne žiakovi alebo zákonnému zástupcovi žiaka do troch pracovných dní od určeného termínu preskúšania.
(7) Riaditeľ školy môže nariadiť okamžité preskúšanie, ak zistí, že učiteľ porušil pravidlá klasifikácie a hodnotenia. Preskúšanie sa uskutoční do troch dní.
(8) Žiaci prípravného štúdia sa neklasifikujú, ich štúdium je prípravou na prijatie na základné štúdium.
(9) O prospechu a správaní žiaka informuje jeho zákonného zástupcu triedny učiteľ alebo riaditeľ školy.
(1) Žiak, ktorý je na konci druhého polroka klasifikovaný z niektorého predmetu okrem hlavného predmetu stupňom neuspokojivý, môže vykonať opravnú skúšku.
(2) Opravné skúšky sa konajú posledný týždeň letných prázdnin. Termín skúšky určuje riaditeľ školy. Ak sa žiak zo závažných dôvodov nedostaví na opravnú skúšku, riaditeľ školy mu umožní vykonať opravnú skúšku najneskôr do 15. septembra. Do toho času žiak navštevuje podmienečne najbližší vyšší ročník.
(1) Triedny učiteľ vyplní žiakom základného štúdia a štúdia pre dospelých vysvedčenie na predpísanom tlačive schválenom ministerstvom školstva. Škola ho vydá žiakovi na konci prvého polroka na určitý čas a natrvalo na konci školského roka. Záverečné vysvedčenie škola vydá po ukončení prvej časti prvého stupňa základného štúdia, druhej časti prvého stupňa základného štúdia, druhého stupňa základného štúdia, ako aj po ukončení štúdia pre dospelých. Na záverečnom vysvedčení žiaka, ktorý úspešne absolvoval prvú časť prvého stupňa základného štúdia, sa uvedie doložka „Žiak získal primárne umelecké vzdelanie“. Na záverečnom vysvedčení žiaka, ktorý úspešne absolvoval druhú časť prvého stupňa základného štúdia, sa uvedie doložka „Žiak získal nižšie sekundárne umelecké vzdelanie“.
(2) Na vysvedčení sa uvádza klasifikácia z predmetov uvedených vo vzdelávacom programe príslušného odboru vzdelávania podľa príslušného ročníka, ktorý žiak navštevoval, a jeho celkové hodnotenie v príslušnom školskom roku.
(3) Žiakovi, ktorému sa na základe vykonanej komisionálnej skúšky povolil postup do vyššieho ročníka bez absolvovania predchádzajúceho ročníka, sa na vysvedčení uvedie „Žiakovi sa na základe komisionálnej skúšky povoľuje postup do ... ročníka ... časti ... stupňa základného štúdia“.
(4) Žiakovi, ktorého nebolo možné zo závažných dôvodov klasifikovať na konci školského roka ani v náhradnom termíne, sa na vysvedčení okrem údajov podľa odseku 2 uvedie doložka „Žiak nebol klasifikovaný a opakuje ročník“.
(5) Odpis vysvedčenia sa vydá na žiadosť osoby, ktorej bolo vysvedčenie vydané, alebo na žiadosť jej zákonného zástupcu. Odpis musí byť doslovným odpisom originálu listiny, pričom sa uvedú mená, priezviská a akademické tituly osôb, ktorých podpisy sú na ňom uvedené, s pripojením značky „v. r.“. Odpis sa opatrí doložkou o jeho obsahovej zhode s originálom listiny, overí sa odtlačkom pečiatky školy a podpisom osoby, ktorá odpis vydala, s uvedením miesta a dátumu jeho vydania. O vydaní odpisu sa vykoná záznam v príslušnom triednom katalógu žiaka s uvedením dátumu a podpisu osoby, ktorá odpis vydala. Neskoršia zmena mena alebo priezviska žiaka sa na origináli listiny ani na jej odpise nevyznačuje.
(1) Žiak školy sa klasifikuje na základe výsledkov komisionálnej skúšky,
a) ak vykoná záverečnú skúšku z hlavného predmetu podľa § 7 ods. 1,
b) ak je zaradený do vyššieho ročníka na konci prvého polroka predchádzajúceho ročníka podľa § 6 ods. 2,
c) ak je žiak zaradený do vyššieho ročníka bez absolvovania predchádzajúceho ročníka,
d) ak vykoná opravné skúšky podľa § 10,
e) pri postupových skúškach z hlavného predmetu na zaradenie do rozšíreného štúdia,
f) ak žiak alebo jeho zákonný zástupca požiada o preskúšanie podľa § 9 ods. 3 a 4 alebo keď sa preskúšanie vykoná z podnetu riaditeľa školy podľa § 9 ods. 5.
(2) Komisia pre komisionálne skúšky (ďalej len „komisia“) má najmenej troch členov; tvoria ju odborníci pre príslušný predmet alebo umelecký odbor. Členov komisie a jej predsedu vymenúva riaditeľ školy.
(3) Komisia hodnotí podľa klasifikačnej stupnice uvedenej v § 8 ods. 1.
(4) Komisia rozhoduje nadpolovičnou väčšinou hlasov všetkých členov; pri rovnosti hlasov rozhoduje hlas predsedu.
(5) Komisia vyhotoví protokol o vykonaní komisionálnej skúšky, ktorý potvrdia svojimi podpismi všetci členovia komisie.
a) v čase vyučovania a pri ostatnej výchovno-vzdelávacej činnosti organizovanej školou pedagogickí zamestnanci školy,
b) pri súťažiach, výchovných koncertoch, divadelných predstaveniach a iných činnostiach organizovaných v sídle školy zamestnanci školy poverení riaditeľom školy,
c) pri podujatiach, na ktorých sa žiak zúčastní mimo školy, jeden pedagogický zamestnanec do počtu 15 žiakov; ak sa na podujatí zúčastní viac ako 15 žiakov, riaditeľ školy zabezpečí účasť ďalšieho pedagogického zamestnanca na každých ďalších 15 žiakov; dozor sa začína 15 minút pred určeným začiatkom podujatia a končí sa návratom žiakov na určené miesto.
(1) Na podporu umeleckého rastu žiakov, na výmenu skúseností a na porovnávanie výsledkov štúdia sa v škole aj mimo školy organizujú súťaže.
(2) Škola môže organizovať školské, regionálne, celoštátne a medzinárodné súťaže.
2) § 49 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.

References: § 5
 § 7
 § 14
 § 7
 § 6
 § 10
 § 9
 § 9
 § 8
 § 49